text: [{"text_idx": "#000004", "text": "Eitt hugnaligt innlit i\u0301 Edvard"}, {"text_idx": "#000005", "text": "Edvard Nyholm Debess hevur lati\u00f0 eina hugnaliga og perso\u0301nliga fl\u00f8gu u\u0301r hondum, og ho\u0301ast hon er a\u0301 markinum millum fj\u00f8lbroytt og sti\u0301lforvirra, so er heildarupplivingin go\u0301\u00f0."}, {"text_idx": "#000009", "text": "Edvard er best kendur sum bassleikari, men hevur eisini sungi\u00f0 ko\u0301r eitt nu\u0301 a\u0301 Debess Blues Station og hja\u0301 Eiv\u00f8r."}, {"text_idx": "#000010", "text": "M\u00e6r da\u0301mar v\u00e6l r\u00f8ddina hja\u0301 Edvardi, ti\u0301 hon hevur ein sera egnan og da\u0301mligan klang. Tu\u0301 veitst beinanvegin, at hetta er Edvard, i\u00f0 syngur. Hetta ber eisini r\u00e6ttiliga langt. Men ta\u00f0 kemst ikki uttanum, at Edvard er r\u00e6ttiliga avmarka\u00f0ur sangari. Serliga ta\u0301 ta\u00f0 kemur til tey meira rokkkendu l\u00f8gini, heldur ta\u00f0 ikki ordiliga, ti\u0301 hann ljo\u0301\u00f0ar simpulthen for kroystur."}, {"text_idx": "#000013", "text": "I\u0301 samr\u00f8\u00f0u vi\u00f0 U\u0301tvarpi\u00f0 herfyri tosa\u00f0i Edvard um ny\u0301ggju fl\u00f8guni, og um hana sum eitt konsept, i\u00f0 var samanhangandi. Hetta havi eg to\u0301 trupult vi\u00f0 at si\u0301ggja, fyrst og fremst ti\u0301 her er talan um fleiri ymiskar genrur."}, {"text_idx": "#000015", "text": "Fl\u00f8gan er fyrst og fremst a\u0301 f\u00f8royskum, og tekstirnir eru b\u00e6\u00f0i vi\u00f0komandi og v\u00e6lskriva\u00f0ir, teir vi\u00f0gera evni, i\u00f0 tykjast perso\u0301nlig fyri Edvard. Men hetta er ikki galdandi fyri teir ba\u0301\u00f0ar enskm\u00e6ltu sangirnar, har ma\u0301li\u00f0 tykist munandi meira stirvi\u00f0 og hja\u0301lparsleyst, serliga i\u0301 Travelin\u2019, i\u00f0 annars er eitt fi\u0301nt lag."}]